[{"text_idx": "#000002", "text": "\u2018Balafo\u0302 Douma\u2019 ydy enw sengl y cerddor a ddaw yn wreiddiol o Guinea Conakry, ac mae\u2019n damaid i aros pryd nes rhyddhau ei EP \u2018Aros i Fi Yna\u2019 sydd allan ar 30 Gorffennaf ar label Recordiau Libertino."}, {"text_idx": "#000003", "text": "Bydd enw a cherddoriaeth N\u2019Famady yn gyfarwydd i lawer o bobl sydd wedi bod i gigs Gruff Rhys dros y cwpl o flynyddoedd diwethaf wrth i\u2019r cerddor ei gefnogi\u2019n rheolaidd, a pherfformio fel aelod o fand ffryntman y Super Furry Animals."}, {"text_idx": "#000004", "text": "Mae cerddoriaeth N\u2019Famady wedi ei wreiddio yn nhraddodiadau Mandingue ei famwlad yng Ngorllewin Affrica, gyda dehongliadau newydd o fywyd ac egni yn deillio o ddylanwadau indi\u0302, pop a jazz ei gartref newydd yng Nghymru."}, {"text_idx": "#000006", "text": "Cafodd y ga\u0302n ei recordio yn Rockfield, y stiwdios enwog, gyda\u2019r llais wedi\u2019i recordio yn Guinea."}]